**Ministru kabineta rīkojuma projekta „Par valsts nekustamā īpašuma nodošanu Zemkopības ministrijas valdījumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. | Pamatojums | Ministru kabineta rīkojuma projekts “Par valsts nekustamā īpašuma nodošanu Zemkopības ministrijas valdījumā” (turpmāk – rīkojuma projekts) ir sagatavots saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatā” 8. panta sesto daļu un likuma „Par nekustamā īpašuma ierakstīšanu zemesgrāmatās” 36. panta otro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas vēstures un kuģniecības muzejs (turpmāk – muzejs) atbilstoši tā nolikumam (Ministru kabineta 2012. gada 18. decembra noteikumi Nr. 926 „Rīgas vēstures un kuģniecības muzeja nolikums”) ir kultūras ministra pakļautībā esoša tiešās pārvaldes iestāde, un tā izveides mērķis ir saglabāt Rīgas pilsētas, Latvijas kuģniecības un Latvijas fotogrāfijas vēsturi raksturojošos īstenības elementus, kā arī, izmantojot uzkrātās vērtības, iekļauties Latvijas sabiedriskajā, zinātnes un kultūras dzīvē, sniedzot ieguldījumu garīgi augsti attīstītas un humānas sabiedrības veidošanā. Vienlaikus muzeja valdījumā un zemesgrāmatā uz tā vārda reģistrēts valsts nekustamais īpašums (nekustamā īpašuma kadastra Nr. 0100 003 0025) Mārstaļu ielā 23, Rīgā, kas sastāv no zemes vienības (zemes vienības kadastra apzīmējums 0100 003 0025) 0,1124 ha platībā un būves – administratīvās ēkas (būves kadastra apzīmējums 0100 003 0025 002) (turpmāk – nekustamais īpašums). Nekustamo īpašumu patlaban pārvalda un apsaimnieko muzejs, bet tas nav nepieciešams muzeja funkciju izpildei. Starp muzeju un Zemkopības ministrijas (turpmāk – ministrija) padotībā esošo Pārtikas un veterināro dienestu (turpmāk – dienests) ir noslēgts nomas līgums par zemes vienības 660 m2 platībā iznomāšanu un līgums par ceļa servitūta nodibināšanu 237 m2 platībā ar tiesībām uz braucamo ceļu. Nomas tiesība un servitūts par labu ministrijai ir nostiprināts Rīgas pilsētas zemesgrāmatas nodalījumā Nr. 840.Nekustamā īpašuma sastāvā ietilpstošā zemes vienības daļa 660 m2 platībā ir dienesta ēkai Peldu ielā 30, Rīgā piegulošs pagalms, kas tiek izmantots dienesta transportlīdzekļu novietošanai, un, tā kā tas ir vienīgais piekļuves punkts dienesta ēkai dažādu preču un pakalpojumu piegādātājiem, tas ir vitāli nepieciešams dienesta funkciju nodrošināšanai. Atbilstoši Civillikuma 994. pantam par nekustamā īpašuma īpašnieku atzīstams tikai tas, kas par tādu ierakstīts zemesgrāmatās. No minētā izriet, ka muzejam kā valsts īpašuma valdītājam ir pienākums ievērot Ministru kabineta 2011. gada 6. decembra noteikumos Nr. 934 „Noteikumi par valsts nekustamā īpašuma pārvaldīšanas principiem un kārtību” noteikto valsts nekustamā īpašuma pārvaldīšanas kārtību. Taču atbilstoši muzeja nolikumam muzeja funkcijās neietilpst nekustamo īpašumu pārvaldīšana. Vienlaikus likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta sestajā daļā noteikts, ka valstij piederošā vai piekrītošā zeme zemesgrāmatā ierakstāma uz valsts vārda Finanšu ministrijas **vai citas ministrijas personā, ja to noteicis Ministru kabinets.** Savukārt likuma „Par nekustamā īpašuma ierakstīšanu zemesgrāmatās” 36. panta otrajā daļā noteikts, ka valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta noteikumiem. Ja ēkas (būves) atrodas uz svešas zemes, tās ierakstāmas zemesgrāmatā uz valsts vārda tās ministrijas personā, kuras valdījumā šīs ēkas (būves) atrodas, **ja Ministru kabinets nav noteicis citādi.** No minētā secināms, ka situācija, kad uz Kultūras ministrijas padotības iestādes vārda ir reģistrēts valsts nekustamais īpašums, neatbilst normatīvajos aktos noteiktajam un ir sakārtojama. Nekustamais īpašums reģistrēts zemesgrāmatā, pamatojoties uz 1994. gada 27. oktobra dāvinājuma līgumu, tāpēc ministrijas ieskatā nepieciešams attiecīgs Ministru kabineta rīkojums.Kultūras ministrija ar 2017. gada 6. marta vēstuli Nr. 2.5-17/525 “Par nekustamā īpašuma Mārstaļu ielā 23, Rīgā, pārņemšanu” aicināja ministriju izvērtēt nekustamā īpašuma pārņemšanu savā valdījumā. Ministrija izvērtēja piedāvājumu, un, tā kā iznomātā daļa no nekustamā īpašuma sastāvā ietilpstošās zemes vienības ir vitāli nepieciešama dienesta funkciju nodrošināšanai un nav atdalāma, ministrija nolēma pārņemt nekustamo īpašumu savā valdījumā.Lai ministrija muzeja valdījumā esošo nekustamo īpašumu varētu ierakstīt zemesgrāmatā uz sava vārda, nepieciešams Ministru kabineta rīkojums par muzeja valdījumā esošā valsts nekustamā īpašuma nodošanu ministrijas valdījumā. Pēc nekustamā īpašuma pārņemšanas ministrijas valdījumā tiks izbeigti starp muzeju un dienestu noslēgtie līgumi. **Vienlaikus ar īpašumtiesību nostiprināšanu zemesgrāmatā uz** **valsts vārda ministrijas personā tiks dzēstas Rīgas pilsētas** **zemesgrāmatas nodalījumā Nr. 840 nostiprinātās nomas tiesības un nostiprinātais braucamā ceļa servitūts.** |
| 3. | Projekta izstrādē iesaistītās institūcijas | Ministrija |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu** **un pašvaldību budžetiem** |
| Rādītāji | **2017.gads** | Turpmākie gadi (EUR) |
|  | **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu | Izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | Nav attiecināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms. |
| 1.2. valsts speciālais budžets | Nav attiecināms. |
| 1.3. pašvaldību budžets | Nav attiecināms. |
| 2. Budžeta izdevumi: | Nav attiecināms. |
| 2.1. valsts pamatbudžets | Nav attiecināms. |
| 2.2. valsts speciālais budžets | Nav attiecināms. |
| 2.3. pašvaldību budžets | Nav attiecināms. |
| 3. Finansiālā ietekme: | Nav attiecināms. |
| 3.1. valsts pamatbudžets | Nav attiecināms. |
| 3.2. speciālais budžets | Nav attiecināms. |
| 3.3. pašvaldību budžets | Nav attiecināms. |
| 4. Finanšu līdzekļi papildu izdevumufinansēšanai (kompensējošu izdevumusamazinājumu norāda ar "+" zīmi) | X | Nav attiecināms. | Nav attiecināms. | Nav attiecināms. | Nav attiecināms. |
| Nav attiecināms. | Nav attiecināms. | Nav attiecināms. | Nav attiecināms. |
| Nav attiecināms. | Nav attiecināms. | Nav attiecināms. | Nav attiecināms. |
| 5. Precizēta finansiālā ietekme: | X | Nav attiecināms. | Nav attiecināms. | Nav attiecināms. | Nav attiecināms. |
| 5.1. valsts pamatbudžets | Nav attiecināms. | Nav attiecināms. | Nav attiecināms. | Nav attiecināms. |
| 5.2. speciālais budžets | Nav attiecināms. | Nav attiecināms. | Nav attiecināms. | Nav attiecināms. |
| 5.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. |
| 6. Detalizēts ieņēmumu un izdevumuaprēķins (ja nepieciešams, detalizētuieņēmumu un izdevumu aprēķinu varpievienot anotācijas pielikumā): | Nav attiecināms. |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildu līdzekļi no valsts budžeta. Rīkojuma projekta izdevumus, kas saistīti ar nekustamā īpašuma pārņemšanu ministrijas valdījumā, tostarp ar pārreģistrāciju zemesgrāmatā, no sava apstiprinātā budžeta segs dienests. |

|  |
| --- |
| **VII. Tiesību akta projekta izpildes nodrošināšana un** **tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija, dienests un muzejs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, IV, V un VI sadaļa – projekts šīs jomas neskar.*

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Balcers 67027316

kristaps.balcers@zm.gov.lv